
SPRENDIMAS
DĖL RADVILIŠKIO RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO

2019 m. rugsėjo 26 d. Nr. T-101
Radviliškis


Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Nr. VIII-729 5, 6, 10, 12, 14, 15, 16, 19, 20, 21, 24 straipsnių pakeitimo ir 18 straipsnio pripažinimo netekusiu galios 2019 m. liepos 25 d. įstatymu Nr. XIII-2398, Radviliškio rajono savivaldybės taryba nusprendžia:
. Patvirtinti Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą (pridedama).
. Pripažinti netekusiu galios Radviliškio rajono savivaldybės tarybos:
. 2014 m. lapkričio 20 d. sprendimą Nr. T-892 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“; 
. 2015 m. spalio 6 d. sprendimą Nr. T-99 „Dėl Radviliškio rajono savivaldybės tarybos 2014 m. lapkričio 20 d. sprendimu Nr. T-892 patvirtinto Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo pakeitimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras								         Antanas Čepononis


PATVIRTINTA
Radviliškio rajono savivaldybės tarybos
2019 m. rugsėjo 26 d. sprendimu Nr. T-101




. 

. Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas (toliau – Aprašas) nustato pagrindines Savivaldybės turto perdavimo panaudos pagrindais laikinai neatlygintinai valdyti ir naudotis (toliau – Savivaldybės turto perdavimas panaudos pagrindais) sąlygas, Savivaldybės institucijų, Savivaldybės turto valdytojų (įmonės, įstaigos ar organizacijos, į kurios apskaitą įtrauktas šis turtas) dalyvaujančių savivaldybės turto perdavimo panaudos pagrindais procese, teises ir pareigas, panaudos gavėjų teises ir pareigas, taip pat pagrindinius Savivaldybės turto panaudos sutarties sudarymo reikalavimus. 
. Šiame Apraše vartojamos sąvokos suprantamos taip, kaip jos apibrėžtos arba yra vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme.
. Panaudos sutarties dalyku gali būti Radviliškio rajono savivaldybės nematerialusis, ilgalaikis ir trumpalaikis materialusis turtas (toliau kartu – Savivaldybės turtas, turtas).
. Savivaldybės turtas panaudos pagrindais gali būti perduodamas:
. biudžetinėms įstaigoms;
. viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais, viešosioms įstaigoms – mokykloms;
Papunkčio pakeitimai:
Nr. T-455, 2021-04-01, paskelbta TAR 2021-04-06, i. k. 2021-07118

. asociacijoms (tik Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalyje nustatytiems veiklos tikslams);
. labdaros ir paramos fondams (tik Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalyje nustatytiems veiklos tikslams);
. egzilio sąlygomis veikiančioms aukštosioms mokykloms;
. kitiems subjektams, jeigu tokio perdavimo tvarka ir sąlygos nustatytos Lietuvos Respublikos Prezidento įstatyme, Lietuvos Respublikos neįgaliųjų socialinės integracijos įstatyme, Lietuvos Respublikos švietimo įstatyme, Lietuvos Respublikos šeimynų įstatyme, Lietuvos Respublikos Lietuvos šaulių sąjungos įstatyme, Lietuvos Respublikos investicijų įstatyme, Lietuvos Respublikos koncesijų įstatyme, Lietuvos Respublikos valstybės įmonės Lietuvos oro uostų valdomų oro uostų koncesijos įstatyme, Lietuvos Respublikos įstatyme „Dėl užsieniečių teisinės padėties“, Lietuvos Respublikos tarptautinėse sutartyse ar tarptautiniuose susitarimuose;
Papunkčio pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802

. viešosios naudos nevyriausybinėms organizacijoms, teikiančioms nemokamą kompleksinę pagalbą krizinį nėštumą išgyvenančioms moterims ir jų artimiesiems, arba viešosios naudos nevyriausybinėms organizacijoms, teikiančioms nemokamą paliatyviąją pagalbą;
Papildyta papunkčiu:
Nr. T-455, 2021-04-01, paskelbta TAR 2021-04-06, i. k. 2021-07118

. 	regionų plėtros taryboms.
Papildyta papunkčiu:
Nr. T-455, 2021-04-01, paskelbta TAR 2021-04-06, i. k. 2021-07118

. Savivaldybės ilgalaikis materialusis ir trumpalaikis materialusis turtas šio aprašo 4.1 nurodytiems subjektams gali būti perduotas panaudos teise ne ilgesniam kaip 20 metų laikotarpiui su galimybe pratęsti, 4.2–4.8 papunkčiuose nurodytiems subjektams – ne ilgesniam kaip 10 metų laikotarpiui, jeigu įstatymai nenustato kitaip.
Punkto pakeitimai:
Nr. T-455, 2021-04-01, paskelbta TAR 2021-04-06, i. k. 2021-07118

. Su panaudos subjektu, tinkamai vykdžiusiu sutarties sąlygas, gali būti sudaryta  panaudos sutartis naujam terminui. Jei panaudos gavėjas pageidauja sudaryti naują sutartį, apie tai jis raštu informuoja Savivaldybės administraciją ir turto valdytoją, pateikia šio Aprašo 16.1–16.4 papunkčiuose nurodytus dokumentus. Sprendimą dėl naujos panaudos sutarties sudarymo priima Savivaldybės taryba.
Punkto pakeitimai:
Nr. T-455, 2021-04-01, paskelbta TAR 2021-04-06, i. k. 2021-07118

. Savivaldybės turtas šio Aprašo 4.2–4.5, 4.7 ir 4.8 papunkčiuose nurodytiems subjektams gali būti perduodamas panaudos pagrindais laikinai neatlygintinai valdyti ir naudotis, jeigu:
Punkto pakeitimai:
Nr. T-455, 2021-04-01, paskelbta TAR 2021-04-06, i. k. 2021-07118
.  panaudos subjektas pagrindžia, kad prašomas panaudos pagrindais suteikti turtas reikalingas jo vykdomai veiklai (jeigu subjektas yra asociacija ar labdaros ir paramos fondas, – Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalyje nustatytiems veiklos tikslams), dėl kurios turtas galėtų būti perduotas, ir jo naudojimo paskirtis atitinka šio subjekto steigimo dokumentuose nustatytus veiklos sritis ir tikslus;
.  Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams.
. Priimant sprendimą perduoti Savivaldybės turtą panaudos pagrindais laikinai neatlygintinai valdyti ir naudotis, turi būti vadovaujamasi visuomeninės naudos, efektyvumo, racionalumo ir viešosios teisės principais, nustatytais Lietuvos Respublikos valstybės ir savivaldybių turto valdymo, naudojimo ir disponavimo juo įstatyme.
. Sprendimą dėl Savivaldybės turto perdavimo panaudos pagrindais priima: 
. Savivaldybės taryba – dėl nekilnojamųjų daiktų, transporto priemonių, nematerialiojo, ilgalaikio materialiojo ir trumpalaikio materialiojo turto; 
. Savivaldybės meras – dėl nereikalingu ar netinkamu (negalimu) naudoti pripažinto ilgalaikio materialiojo (išskyrus nekilnojamuosius daiktus ir transporto priemones) ar trumpalaikio materialiojo turto, kai šis turtas perduodamas šio Aprašo 4.1–4.4 punktuose nurodytiems subjektams.
TAR pastaba. 9.2 papunkčio nuostatos pradedamos taikyti, kai naujai išrinkta 2023–2027 metų kadencijos Radviliškio rajono savivaldybės taryba susirenka į pirmąjį posėdį.
Papunkčio pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802

. Sprendime turi būti nurodytas panaudos sutarties terminas ir turto panaudojimo paskirtis, taip pat gali būti nurodytos kitos panaudos sąlygos. Šios sąlygos privalo būti įrašytos į panaudos sutartį. Savivaldybės turto panaudos sutartį su panaudos subjektais sudaro savivaldybės turto valdytojas. 
. Savivaldybės turto panaudos sutartyje turi būti nustatyta pagal panaudos sutartį perduodamo turto naudojimo paskirtis, panaudos gavėjo pareiga savo lėšomis atlikti nekilnojamojo daikto einamąjį ir statinio kapitalinį remontą, kito ilgalaikio materialiojo turto remontą, apmokėti visas turto išlaikymo išlaidas ir kitos Civiliniame kodekse nustatytos panaudos sąlygos. Panaudos davėjas privalo nutraukti panaudos sutartį, jeigu panaudos gavėjas nevykdo veiklos, dėl kurios buvo perduotas Savivaldybės turtas, arba šį turtą naudoja ne pagal paskirtį. Panaudos davėjas gali nutraukti panaudos sutartį, jeigu panaudos gavėjas nevykdo įsipareigojimų savo lėšomis atlikti nekilnojamojo daikto einamąjį ar statinio kapitalinį remontą arba kito ilgalaikio materialiojo turto remontą. 
. Panaudos gavėjui, pagerinusiam pagal panaudos sutartį perduotą turtą, už pagerinimą neatlyginama.
. Asmenys, kuriems Savivaldybės turtas perduotas neatlygintinai naudotis, negali jo išnuomoti ar kitaip perduoti naudotis tretiesiems asmenims, išskyrus įstatyme „Dėl užsieniečių teisinės padėties“ numatytus atvejus.
Punkto pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802

. 

. Radviliškio rajono savivaldybės tarybos sprendimų ir Savivaldybės mero potvarkių dėl Savivaldybės turto perdavimo panaudos pagrindais projektus rengia Savivaldybės administracijos Investicijų ir turto valdymo skyrius. 
TAR pastaba. 14 punkto nuostatos pradedamos taikyti, kai naujai išrinkta 2023–2027 metų kadencijos Radviliškio rajono savivaldybės taryba susirenka į pirmąjį posėdį.
Punkto pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802

. Savivaldybės tarybos sprendimo ar Savivaldybės mero potvarkio dėl Savivaldybės turto perdavimo panaudos pagrindais projekte nurodoma:
TAR pastaba. 15 punkto pirmos pastraipos nuostatos pradedamos taikyti, kai naujai išrinkta 2023–2027 metų kadencijos Radviliškio rajono savivaldybės taryba susirenka į pirmąjį posėdį.
Punkto pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802
. perduodant nekilnojamąjį turtą: perduodantis ir priimantis subjektai; panaudos sutarties terminas; nekilnojamojo turto pavadinimas ir adresas; unikalus numeris ir bendras statinio plotas arba kiti statiniams būdingi geometriniai parametrai; perduodamų patalpų plotas ir nekilnojamojo turto panaudojimo paskirtis; kitos panaudos sąlygos (jeigu tokių reikia);
. perduodant kitą nematerialųjį, ilgalaikį ir trumpalaikį materialųjį turtą: perduodantis ir priimantis subjektai; turto pavadinimas; kiti duomenys, identifikuojantys savivaldybės turtą (turto inventorinis numeris, įsigijimo ir likutinė vertės, markė, modelis, identifikavimo ir valstybinis numeris); turto skaičius (vienetais); turto panaudojimo paskirtis.
. Prie teikiamo Savivaldybės tarybos sprendimo arba Savivaldybės mero potvarkio projekto turi būti pridėta: 
TAR pastaba. 16 punkto pirmos pastraipos nuostatos pradedamos taikyti, kai naujai išrinkta 2023–2027 metų kadencijos Radviliškio rajono savivaldybės taryba susirenka į pirmąjį posėdį.
Punkto pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802
. Šio Aprašo 4 punkte nurodyto subjekto motyvuotas prašymas perduoti Savivaldybės turtą panaudos pagrindais; jame turi būti nurodyta: prašomo perduoti turto naudojimo tikslas, kokiai veiklai vykdyti bus naudojamas perduodamas turtas, ar turto naudojimo paskirtis atitinka subjekto veiklos sritis ir tikslus, nustatytus jo steigimo dokumentuose;
. rašytinis panaudos subjekto įsipareigojimas panaudos sutartyje nustatytomis sąlygomis panaudoti savo lėšas perduoto nekilnojamojo daikto einamajam ir statinio kapitaliniam remontui, kito ilgalaikio materialiojo turto remontui atlikti. Įsipareigojime privalo būti nurodytas konkretus terminas (kuris įrašomas į panaudos sutartį), kada subjektas numato pradėti vykdyti turto remonto darbus arba juos užbaigti;   
. turto valdytojo sutikimas perduoti turtą, kuriame turi būti nurodyta, kokiam terminui kodėl sutinka perduoti turtą, perduodamą turtą identifikuojantys duomenys. Rašte taip pat turi būti nurodyta turto būklė ir turto remonto būtinumas. Švietimo ir kultūros įstaigų sutikimas turi būti suderintas su Radviliškio rajono savivaldybės administracijos skyriumi, koordinuojančiu atitinkamą veiklos sritį;
.  šio Aprašo 4.2–4.5, 4.7 ir 4.8 papunkčiuose nurodytų subjektų:
Papunkčio pakeitimai:
Nr. T-455, 2021-04-01, paskelbta TAR 2021-04-06, i. k. 2021-07118
. steigimo dokumentų kopijos (jeigu jie yra juridiniai asmenys), patvirtintos teisės aktų nustatyta tvarka;
. rašytiniai pagrindimai, kad panaudos subjekto, nurodyto Aprašo 4.2–4.5, 4.7 ir 4.8 papunkčiuose, veiklos rezultatai duoda naudos visuomenei ar jos daliai;
Papunkčio pakeitimai:
Nr. T-455, 2021-04-01, paskelbta TAR 2021-04-06, i. k. 2021-07118

. valstybės įmonės Registrų centro pažymos apie kitą nuosavybės ar panaudos pagrindais valdomą panaudos subjekto, nurodyto Aprašo 4.3–4.5, 4.7 ir 4.8 papunkčiuose, nekilnojamąjį turtą, esantį Radviliškio rajono savivaldybės teritorijoje;
Papunkčio pakeitimai:
Nr. T-455, 2021-04-01, paskelbta TAR 2021-04-06, i. k. 2021-07118

. turto valdytojo sprendimas dėl turto pripažinimo nereikalingu arba netinkamu (negalimu) naudoti, kai panaudos pagrindais perduodamas tokio pobūdžio turtas; 
. perduodant nekilnojamuosius daiktus:
. Nekilnojamojo turto registro centrinio duomenų banko išrašo kopija, kuri patvirtina daiktinės teisės įregistravimą;
. nekilnojamojo daikto kadastro duomenų bylos kopijos, jeigu perduodamos patalpos ar jų dalys, nesuformuotos kaip atskiras nekilnojamasis daiktas;
. duomenys apie perduodamo nekilnojamojo turto bendrą plotą (jeigu perduodamas administracinės paskirties nekilnojamasis turtas, – nurodomas darbo kabinetų plotas, panaudos gavėjo, kuriam perduodamas administracinės paskirties nekilnojamasis turtas, darbuotojų, arba asmenų, kurie naudosis perduodamu administracinės paskirties nekilnojamuoju turtu, skaičius, taip pat informacija apie panaudos gavėjo patikėjimo, panaudos ir nuosavybės teise valdomą ir naudojamą administracinės paskirties nekilnojamąjį turtą, dėl jo sudarytas nuomos ar panaudos sutartis, nurodant sutarties šalis, pagal sutartis perduotą plotą ir sutarčių galiojimo terminus, metinį nuomos mokesčio dydį).

. 

. Savivaldybės turto panaudos sutartį, sudarytą pagal šio Aprašo 1 priede nustatytą Pavyzdinę Radviliškio rajono savivaldybės turto panaudos sutarties formą, Savivaldybės tarybos ar Savivaldybės mero ir panaudos gavėjo įgalioti asmenys pasirašo per 20 dienų nuo sprendimo ar įsakymo dėl Savivaldybės turto perdavimo panaudos pagrindais priėmimo dienos. Turto panaudos sutartį sudaro ir pasirašo Savivaldybės turto valdytojas.
TAR pastaba. 17 punkto nuostatos pradedamos taikyti, kai naujai išrinkta 2023–2027 metų kadencijos Radviliškio rajono savivaldybės taryba susirenka į pirmąjį posėdį.
Punkto pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802

. Savivaldybės turto valdytojas, prieš sudarydamas valstybės turto panaudos sutartį, turi gauti panaudos gavėjo rašytinį įsipareigojimą panaudos sutartyje numatytomis sąlygomis panaudoti savo lėšas perduoto nekilnojamojo daikto einamajam ir statinio kapitaliniam remontui, kito materialiojo turto remontui atlikti.
. Savivaldybės turto perdavimas įforminamas Savivaldybės turto perdavimo–priėmimo aktu, parengtu pagal šio Aprašo 2 priede nustatytą akto formą. Savivaldybės turto perdavimo–priėmimo aktas su panaudos gavėju pasirašomas per 5 darbo dienas nuo Savivaldybės turto panaudos sutarties pasirašymo dienos. Atskiras Savivaldybės turto perdavimo–priėmimo aktas su panaudos gavėju gali būti nepasirašomas, jei panaudos davėjas ir panaudos gavėjas sutaria, kad pasirašant sutartį yra perduodamas Savivaldybės turtas ir ši sutartis kartu yra turto perdavimo–priėmimo aktas. Panaudos pagrindais perduodamo turto perdavimo ir priėmimo aktą pasirašo turto valdytojas.

. 

. Informaciją apie savivaldybės turto panaudos sutartis (nekilnojamojo turto adresas, unikalus numeris, plotas, sutarties šalys, sutarties sudarymo ir galiojimo data, teisinis pagrindas, kuriuo vadovaujantis priimtas sprendimas dėl sutarties sudarymo) ne vėliau kaip per tris mėnesius nuo sutarties sudarymo dienos Savivaldybės administracijos Investicijų ir turto valdymo skyrius skelbia savivaldybės interneto svetainėje.
. Savivaldybės valdomų įstaigų (tame tarpe ir asmens sveikatos priežiūros viešųjų įstaigų), organizacijų, įmonių ar Savivaldybės kontroliuojamų įmonių (patikėjimo teise valdančių ir savo apskaitoje tvarkančių atitinkamą Savivaldybės turtą) vadovai ar jų įgalioti asmenys privalo:
. 	kontroliuoti, ar panaudos gavėjas naudoja gautą turtą pagal paskirtį ir sutartį, ar verčiasi veikla, dėl kurios buvo perduotas Savivaldybės turtas, ar vykdo visas panaudos sutartyje nustatytas sąlygas;
. 	kontroliuoti, kad panaudos gavėjas įregistruotų sutartį ir sutarties pakeitimus Nekilnojamojo turto registre, o sutarties terminui pasibaigus išregistruotų sutartį iš Nekilnojamojo turto registro. Panaudos gavėjo pateikta Nekilnojamojo turto registro centrinio duomenų banko išrašo kopija saugoma kartu su Savivaldybės turto panaudos sutartimi;
. 	kontroliuoti, kad panaudos gavėjas kreiptųsi į Nacionalinę žemės tarnybą prie Žemės ūkio ministerijos dėl žemės sklypo, priskirto panaudos pagrindais nekilnojamam turtui, nuomos (ar panaudos) sutarties sudarymo;
. 	kontroliuoti, kad panaudos sutartis būtų nutraukta jos terminui pasibaigus.
Punkto pakeitimai:
Nr. T-455, 2021-04-01, paskelbta TAR 2021-04-06, i. k. 2021-07118

. 	Savivaldybės valdomų įstaigų (tame tarpe ir asmens sveikatos priežiūros viešųjų įstaigų), organizacijų, įmonių ar Savivaldybės kontroliuojamų įmonių (patikėjimo teise valdančių ir savo apskaitoje tvarkančių atitinkamą Savivaldybės turtą) vadovai įstatymų nustatyta tvarka turi inicijuoti sutarties nutraukimą (prieš tai teisės aktų nustatyta tvarka raštu panaudos gavėją įspėjus dėl sutarties nutraukimo jei laiku nebus pašalinti nustatyti sutarties sąlygų pažeidimai) jeigu:
. 	panaudos gavėjas nevykdo veiklos, dėl kurios buvo perduotas Savivaldybės turtas, naudojasi pagal panaudą suteiktais negyvenamaisiais pastatais, statiniais ir patalpomis ne pagal sutartį ar turto paskirtį, įskaitant ir jų perdavimą naudotis (subnuomoti) kitiems fiziniams ir (ar) juridiniams asmenims;
. 	panaudos gavėjas tyčia ar dėl neatsargumo blogina pagal panaudą suteiktų negyvenamųjų pastatų, statinių ir patalpų būklę, įskaitant ir einamojo ir (ar) statinio kapitalinio remonto nedarymą, nevykdo įsipareigojimų savo lėšomis atlikti kito ilgalaikio materialiojo turto remontą, neapmoka visų turto išlaikymo išlaidų (jeigu tai numatyta sutartyje);
. 	kitais sutartyje ir (ar) teisės aktuose numatytais pagrindais.
Punkto pakeitimai:
Nr. T-455, 2021-04-01, paskelbta TAR 2021-04-06, i. k. 2021-07118

. Savivaldybės viešosioms asmens sveikatos priežiūros įstaigoms patikėjimo teise pagal patikėjimo sutartį perduotas Savivaldybės turtas panaudos pagrindais laikinai neatlygintinai valdyti ir naudotis perduodamas vadovaujantis šiuo Aprašu. Kiti juridiniai asmenys neturi teisės perduoti panaudos pagrindais laikinai neatlygintinai valdyti ir naudoti Savivaldybės turtą, kuris jiems perduotas pagal turto patikėjimo sutartį.
Punkto pakeitimai:
Nr. T-455, 2021-04-01, paskelbta TAR 2021-04-06, i. k. 2021-07118

. Panaudos sutartis prieš terminą nutraukiama Savivaldybės mero potvarkiu. Panaudos sutartis pasibaigus panaudos sutartyje nurodytam panaudos galiojimo terminui nutraukiama šalių susitarimu. Susitarimą dėl panaudos sutarties nutraukimo pasirašo Savivaldybės turto valdytojas arba Savivaldybės mero potvarkyje nurodytas asmuo.
TAR pastaba. 24 punkto nuostatos pradedamos taikyti, kai naujai išrinkta 2023–2027 metų kadencijos Radviliškio rajono savivaldybės taryba susirenka į pirmąjį posėdį.
Punkto pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802

. Pasibaigus panaudos sutarties terminui, turtas grąžinamas Savivaldybės turto valdytojui pagal turto perdavimo ir priėmimo aktą.
. Panaudos gavėjas gali atlikti panaudai perduotų nekilnojamųjų daiktų kapitalinį remontą ar jo rekonstrukcijos darbus tik esant raštiškam turto valdytojo suderinimui ir Savivaldybės tarybos leidimui. Atlikus kapitalinį remontą ar rekonstrukciją ir pasirašius darbų perdavimo ir priėmimo aktą, per 5 darbo dienas šio akto pasirašymo kopija pateikiama Savivaldybės turto valdytojui, į kurio apskaitą įtrauktas perduotas turtas. 
. Turto, kuris perduotas laikinai naudotis pagal panaudos sutartį, apskaitą tvarko turto valdytojas, o įstaiga, kuri turtą priima panaudos pagrindu, įrašo šį turtą į nebalansinę sąskaitą pagal kiekvieną turto davėją.
__________________________



Radviliškio rajono savivaldybės turto 
perdavimo panaudos pagrindais laikinai 
neatlygintinai valdyti ir naudotis tvarkos aprašo 
 priedas






_____________ Nr.____________
(data)
___________________________
(sudarymo vieta)

Panaudos davėjas ___________________________________________________________,
(turtą perduodančios Savivaldybės institucijos, įmonės, įstaigos, organizacijos  pavadinimas ir kodas)
pagal ___________________________________________________________________________
(panaudos davėjo įstatus (nuostatus), įgaliojimą – dokumento pavadinimas, numeris, data)
atstovaujamas __________________________________________________________________________,
(atstovo pareigos, vardas ir pavardė)
ir panaudos gavėjas ________________________________________________________________
_______________________________________________________________________________,
(Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnyje nurodyto panaudos subjekto, priimančio turtą, pavadinimas ir kodas)
pagal __________________________________________________________________________,
(įstatymą, panaudos subjekto įstatus (nuostatus), įgaliojimą – dokumento pavadinimas, numeris, data)
atstovaujamas __________________________________________________________________________,
(atstovo pareigos, vardas ir pavardė)
vadovaudamiesi Radviliškio rajono savivaldybės tarybos 20__ m. _______ d. sprendimu Nr._____ ar Radviliškio rajono savivaldybės mero 20__ m. ______________ d. potvarkiu Nr.______, sudarė šią sutartį:
TAR pastaba 1 priedo preambulės nuostatos pradedamos taikyti, kai naujai išrinkta 2023–2027 metų kadencijos Radviliškio rajono savivaldybės taryba susirenka į pirmąjį posėdį.
Preambulės pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802

.		

. Panaudos davėjas pagal šią sutartį perduoda panaudos gavėjui, veikiančiam pagal savo įstatus (nuostatus), laikinai neatlygintinai valdyti ir naudotis Savivaldybei nuosavybės teise priklausantį turtą:
______________________________________________________________________________________________________________________________________________________________.
(turto pavadinimas ir apibūdinimas: nematerialiojo, ilgalaikio turto inventorinis numeris, įsigijimo ir likutinė vertės; nekilnojamojo daikto adresas, unikalus numeris, statinio pažymėjimas plane, bendras statinio plotas, patalpų plotas ir indeksai; trumpalaikio materialiojo turto įsigijimo vertė; įrenginių pagrindinės charakteristikos, o jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)
. Turtas perduodamas _______________________________________________________
(nurodyti turto naudojimo paskirtį)
. Kitos sąlygos ____________________________________________________________
___________________________________________________________________________.
. Trečiųjų asmenų teisės į daiktą ______________________________________________.
(įkeitimas, areštas, uzufruktas ir kt.)

.	

. Panaudos gavėjas negali jam perduoto turto išnuomoti ar kitaip perduoti naudotis tretiesiems asmenims, išskyrus įstatyme „Dėl užsieniečių teisinės padėties“ numatytus atvejus.
Punkto pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802

. Panaudos gavėjas moka mokestį už nekilnojamojo turto administravimą, komunalines ir ryšių paslaugas, atsiskaito už komunalinių, žaliųjų atliekų surinkimą ir tvarkymą Radviliškio rajono savivaldybės teritorijoje, moka kitus mokesčius, įmokas bei rinkliavas susijusias su turtu pagal atsiskaitymo už šias paslaugas sutartis ir susitarimus, sudarytas su atitinkamomis įmonėmis, įstaigomis ir organizacijomis (nurodyti jei atsiskaitoma kitaip).
. Panaudos gavėjui neapdraudus gaunamo daikto (Lietuvos draudimo įmonių apdraudžiamo ilgalaikio materialiojo turto) panaudos davėjo naudai nuo žalos, kuri gali būti padaryta dėl ugnies, vandens, gamtos jėgų, vagysčių, trečiųjų asmenų neteisėtų veikų ir kitų draudiminių įvykių, šią žalą panaudos gavėjas atlygina panaudos davėjui savo lėšomis. Panaudos gavėjui tenka visa atsakomybė už daikto žuvimą ar sugadinimą, nustatyta Lietuvos Respublikos civiliniame kodekse.
Punkto pakeitimai:
Nr. T-455, 2021-04-01, paskelbta TAR 2021-04-06, i. k. 2021-07118

. Panaudos gavėjas savo lėšomis per 15 kalendorinių dienų (nurodyti kitą terminą, jei šalys susitarė kitaip) nuo sutarties pasirašymo dienos įstatymų nustatyta tvarka turi įregistruoti sutartį Nekilnojamojo turto registre. Pasibaigus panaudos sutarties terminui, panaudos gavėjas išregistruoja sutartį iš Nekilnojamojo turto registro.
. Panaudos davėjas (jo atstovas), nepažeisdamas panaudos gavėjo teisių, turi teisę tikrinti, ar panaudos gavėjas naudojasi turtu tinkamai pagal paskirtį ir sutartį.
. Panaudos davėjas privalo:
. per 5 darbo dienas nuo sutarties pasirašymo dienos perduoti 1 punkte nurodytą daiktą pagal perdavimo ir priėmimo aktą;
. pasibaigus panaudos sutarties galiojimo terminui, iš panaudos gavėjo per 5 darbo dienas nuo sutarties pasibaigimo dienos priimti jam grąžinamą turtą pagal perdavimo ir priėmimo aktą.
. Panaudos gavėjas privalo:
. naudotis turtu pagal tiesioginę paskirtį ir sutartį tik sprendimo dėl Savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu panaudos gavėjo įstatuose (nuostatuose) numatytai veiklai (išskyrus ūkinę-komercinę), griežtai laikytis šiam turtui keliamų priešgaisrinės saugos, sandėliavimo, sanitarinių ir techninės priežiūros taisyklių, būti atsakingu už panaudos pagrindais perduoto turto priežiūrą, per visą sutarties galiojimo laiką, be atskiro rašytinio panaudos gavėjo atstovo sutikimo, nekeisti turto paskirties;
. sudaryti sąlygas panaudos davėjui kontroliuoti, ar perduotas daiktas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas Savivaldybės turtas;
. gauti panaudos davėjo rašytinį sutikimą pagerinti ar pertvarkyti turtą (konkrečius remonto, rekonstrukcijos darbus atlikti Lietuvos Respublikoje galiojančių teisės aktų nustatyta tvarka, vadovaujantis statybos darbų sąmata, sudaryta defektinio akto pagrindu ir suderinta su turto valdytoju bei Radviliškio rajono savivaldybės meru);
TAR pastaba. 11.3 papunkčio nuostatos pradedamos taikyti, kai naujai išrinkta 2023–2027 metų kadencijos Radviliškio rajono savivaldybės taryba susirenka į pirmąjį posėdį.
Papunkčio pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802

. padengti turto eksploatacijos išlaidas, tikrinti jo techninę būklę, savo lėšomis atlikti perduoto turto priežiūros, einamojo ir kapitalinio remonto darbus:
_______________________________________________________________________________;
(nurodyti remonto darbus, kuriuos panaudos gavėjas nurodė rašytiniame įsipareigojime)
. laiku atsiskaityti už komunalines ir kitas paslaugas su šių paslaugų teikėjais pagal pateiktas sąskaitas; 
. atlyginti panaudos davėjui nuostolius, jeigu duotas turtas dėl neatliktų priežiūros ar einamojo remonto darbų sugedo ar buvo sugadintas, padengti avarijos, įvykusios patalpų inžinerinėse sistemose dėl neatliktų priežiūros ir remonto darbų, padarytus nuostolius;
. likus vienam mėnesiui iki sutarties termino pabaigos, raštu pranešti panaudos davėjui apie grąžinamą daiktą;
. panaudos sutarčiai pasibaigus ar ją nutraukus prieš terminą, grąžinti turtą panaudos davėjui tos būklės, kokios jam buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto, nepadarant žalos jo būklei. Panaudos gavėjo lėšomis atlikti pertvarkymai panaudos davėjui perduodami neatlygintinai kartu su turtu;
. panaudos sutarties pasibaigimo dieną įvykdyti visus mokestinius įsipareigojimus.
. Panaudos gavėjo lėšos, panaudotos daiktui pagerinti ar pertvarkyti, neatlyginamos.

.	

. Panaudos davėjas perduoda daiktą panaudos gavėjui _____________________________.
(nurodyti terminą)
Ši sutartis įsigalioja nuo turto perdavimo ir priėmimo akto pasirašymo dienos ir galioja iki visiškai ir tinkamai įvykdomi sutartyje nustatyti įsipareigojimai arba sutartis nutraukiama sutartyje ir (ar) teisės aktuose nustatyta tvarka.
. 	Ši sutartis pasibaigia arba gali būti nutraukta:
. 	pasibaigus panaudos terminui;
. 	sutarties šalių susitarimu; 
. 	nuosavybės teisei į panaudos pagrindais perduotą turtą perėjus kitam asmeniui;
. 	kitais Lietuvos Respublikos civilinio kodekso nustatytais atvejais ir tvarka.
.  	Panaudos davėjas turi teisę nutraukti sutartį prieš terminą:
. 	Lietuvos Respublikos civiliniame kodekse numatytais pagrindais;
.	jeigu panaudos gavėjas nesudaro sąlygų kontroliuoti, ar perduotas pagal panaudos sutartį turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas turtas;
. 	jeigu panaudos gavėjas nesiverčia veikla, dėl kurios buvo perduotas Savivaldybės turtas, ar šį turtą naudoja ne pagal paskirtį;
.	jeigu panaudos gavėjas nevykdo sprendimo dėl Savivaldybės turto perdavimo panaudos pagrindais priėmimo metu duoto įsipareigojimo savo lėšomis atlikti jam perduoto nekilnojamojo turto einamąjį ar kapitalinį remontą;
.	jeigu panaudos gavėjas nevykdo pareigos išlaikyti ir saugoti turtą;
. 	jeigu panaudos gavėjas perduoda turtą naudoti trečiajam asmeniui;
. 	pasibaigus panaudos subjektui kaip juridiniam asmeniui, kuriam buvo perduotas Savivaldybės turtas, įspėjus apie tai antrąją šalį prieš mėnesį.

.	

. 	Kiekviena šalis kitos šalies pateiktus jos darbuotojų, įgaliotų asmenų, taip pat kitų asmenų duomenis tvarkys šios sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.
. 	Kiekviena šalis kitos šalies pateiktus 16 punkte nurodytus asmens duomenis saugos visą sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti šaliai taikomuose teisės aktuose numatytas pareigas.
. 	Kiekviena šalis kitos šalies pateiktus 16 punkte nurodytus asmens duomenis gali teikti  šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų teikėjams, šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, kitiems duomenų gavėjams, kuriems asmens duomenys turi būti teikiami vadovaujantis šaliai taikomais teisės aktų reikalavimais. Panaudos gavėjas šios sutarties 16 punkte nurodytus panaudos davėjo pateiktus asmens duomenis gali teikti asmenims, kuriuos jis turi teisę pasitelkti šios sutarties vykdymui. 
. 	Kiekviena šalis įsipareigoja visus fizinius asmenis, kurių asmens duomenis perduoda kitai šaliai, tinkamai informuoti apie jų asmens duomenų perdavimą. Pateikiama informacija turi apimti: kitos šalies, kaip duomenų valdytojo, tapatybę ir kontaktinius duomenis, asmens duomenų tvarkymo tikslus, asmens duomenų kategorijas, tvarkymo teisinį pagrindą, saugojimo laikotarpį, duomenų gavėjus kaip nurodyta šios sutarties 16–18 punktuose, ir pagal Bendrąjį duomenų apsaugos reglamentą (ES) 2016/679 turimas teises.

.	

. 	Visi sutarties pakeitimai, papildymai ir priedai galioja, jeigu jie sudaryti raštu ir pasirašyti sutarties šalių.
. 	Ši sutartis sudaryta 2 egzemplioriais, po vieną panaudos davėjui  ir panaudos gavėjui.

PRIDEDAMA (jeigu dokumentai pridedami):
. ____________________________________, __ lapas (-ai).
(dokumento, suteikiančio teisę perduoti turtą, kopija)
. ___________________________________, __ lapas (-ai).
(turto sąrašas, jeigu turtas perduodamas pagal sąrašą)
. ______________________________________, __ lapas (-ai).
(nekilnojamojo daikto kadastro duomenų bylos kopijos)
. ______________________________, __ lapas (-ai).
(panaudos subjekto įstatų (nuostatų) kopija)
. _____________________________________________________, __ lapas (-ai).
(Nekilnojamojo turto registro centrinio duomenų banko informacinis išrašas)
. ______________________________________________________, __ lapas (-ai).
(perdavimo ir priėmimo aktas)
. _____________________________________________, __ lapas (-ai).
(panaudos gavėjo įsipareigojimas savo lėšomis atlikti turto remonto darbus)
. _____________________________________________, __ lapas (-ai).
(kiti dokumentai)


Sutarties šalių rekvizitai:
Panaudos davėjo _______________________________________________________
(kodas, adresas, telefono numeris, atsiskaitomosios sąskaitos banke numeris)
Panaudos gavėjo _______________________________________________________
(kodas, adresas, telefono numeris, atsiskaitomosios sąskaitos banke numeris)

Panaudos davėjas						Panaudos gavėjas
(Parašas) (Vardas ir pavardė)					(Parašas) (Vardas ir pavardė)
A.V.								A.V.

_____________________________



Radviliškio rajono savivaldybės turto 
perdavimo panaudos pagrindais laikinai 
neatlygintinai valdyti ir naudotis tvarkos aprašo
 priedas





_____________ Nr.____________
(data)
___________________________
(sudarymo vieta)

Vadovaudamiesi Radviliškio rajono savivaldybės tarybos 20___ m. __________ d. 
sprendimu Nr. ____ ar Radviliškio rajono savivaldybės mero 20___ m. __________ d. 
potvarkiu Nr. ___ ir 20___ m. __________ d. panaudos sutartimi Nr. _____, panaudos 
davėjas ________________________________________________________________________,
(perduodančios turtą Savivaldybės institucijos, įmonės, įstaigos, organizacijos pavadinimas ir kodas)
pagal ___________________________________________________________________________
(įstatymą, įstatus (nuostatus), įgaliojimą – dokumento pavadinimas, numeris, data)
atstovaujamas ___________________________________________________________________,
(atstovo pareigos, vardas ir pavardė)
perduoda, o panaudos gavėjas _______________________________________________________,
(panaudos subjekto, priimančio turtą, pavadinimas ir kodas)
pagal __________________________________________________________________________
(įstatymą, įstatus (nuostatus), įgaliojimą – dokumento pavadinimas, numeris, data)
atstovaujamas ___________________________________________________________________,
(atstovo pareigos, vardas ir pavardė)
priima Savivaldybei nuosavybės teise priklausantį, panaudos davėjo patikėjimo teise valdomą turtą:
TAR pastaba. 2 priedo preambulės nuostatos pradedamos taikyti, kai naujai išrinkta 2023–2027 metų kadencijos Radviliškio rajono savivaldybės taryba susirenka į pirmąjį posėdį.
________________________________________________________________________________
_______________________________________________________________________________________________________________________________________________________________.
(perduodamo turto pavadinimas ir apibūdinimas: nematerialiojo, ilgalaikio materialiojo turto inventorinis numeris, įsigijimo ir likutinė vertės; nekilnojamojo daikto adresas, unikalus numeris, statinio pažymėjimas plane, bendras statinio plotas, patalpų plotas ir indeksai; trumpalaikio materialiojo turto įsigijimo vertė; įrenginių – pagrindinės charakteristikos, o jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)

Perduodamo turto būklė perdavimo metu ________________________________________.
(nurodyti ir turto trūkumus, jeigu jų rasta)
Šis aktas surašytas 2 egzemplioriais, po vieną panaudos davėjui ir panaudos gavėjui.

Perdavė
Panaudos davėjas		(Parašas)				(Vardas ir pavardė)

Priėmė
Panaudos gavėjas		(Parašas)				(Vardas ir pavardė)

__________________________
Priedo pakeitimai:
Nr. T-913, 2023-03-16, paskelbta TAR 2023-03-17, i. k. 2023-04802





.
Radviliškio rajono savivaldybės taryba, Sprendimas
Nr. T-455, 2021-04-01, paskelbta TAR 2021-04-06, i. k. 2021-07118
Dėl Radviliškio rajono savivaldybės tarybos 2019 m. rugsėjo 26 d. sprendimu Nr. T-101 patvirtinto Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo pakeitimo

.
Radviliškio rajono savivaldybės taryba, Sprendimas
Nr. T-913, 2023-03-16, paskelbta TAR 2023-03-17, i. k. 2023-04802
Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Radviliškio rajono savivaldybės tarybos 2019 m. rugsėjo 26 d. sprendimu Nr. T-101 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ pakeitimo

